วันอังคารที่ 20 กรกฎาคม 2564
ชัยวุฒิสั่งลุย 147 มือโพสต์หมิ่นจากม็อบ 18 ก.ค.
ชัยวุฒิสั่งลุย 147 มือโพสต์หมิ่นจากม็อบ 18 ก.ค.
“ชัยวุฒิ”รมว.ดีอีเอสเตรียมดำเนินคดีมือโพสต์หมิ่นจากสถานการณ์ชุมนุม18ก.ค. 64จำนวน147รายพบมากสุดบนทวิตเตอร์
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าจากกรณีสถานการณ์การชุมนุมที่ผ่านมาและมีการโพสต์หรือส่งต่อข้อความที่เข้าข่ายการกระทำความผิดศูนย์เฝ้าระวังติดตามสถานการณ์การชุมนุมและใช้โซเชียลมีเดียกระทรวงดิจิทัลฯพบว่ามีการโพสต์หรือแชร์ข้อความที่เข้าข่ายการกระทำความผิดทั้งหมด147รายประกอบด้วยจากเฟซบุ๊ก15รายทวิตเตอร์132รายซึ่งทั้งหมดนี้อยู่ระหว่างการพิจารณาดำเนินการตามข้อกฎหมายต่อไป
สำหรับการโพสต์หรือแชร์ข้อความผิดกฎหมายลงในระบบคอมพิวเตอร์/ผ่านโซเซียลจะมีโทษตามพระราชบัญญัติว่าด้วยการกระทำความผิดเกี่ยวกับคอมพิวเตอร์พ.ศ. 2550และที่แก้ไขเพิ่มเติม(ฉบับที่2)พ.ศ. 2560ม.14 (3)การนำข้อมูลเข้าสู่ระบบคอมพิวเตอร์ซึ่งข้อมูลคอมพิวเตอร์ใดใดอันเป็นความผิดเกี่ยวกับความมั่นคงแห่งราชอาณาจักรหรือความผิดเกี่ยวกับการก่อการร้ายตามประมวลกฎหมายอาญาระวางโทษจำคุกไม่เกิน5ปีหรือปรับไม่เกิน1แสนบาทหรือทั้งจำทั้งปรับ
“ผมอยากเตือนผู้ใช้สื่อออนไลน์ทุกคนด้วยความห่วงใยว่าให้เพิ่มความระมัดระวังในการโพสต์เพราะหากโพสต์ข้อความที่เป็นเท็จสร้างข่าวปลอมในระบบคอมพิวเตอร์รวมถึงการแชร์ข้อความเท็จนั้นถือว่ามีความผิดตามกฎหมายรวมทั้งให้มีความตระหนักในการรวมกลุ่มกันทำกิจกรรมที่สุ่มเสี่ยงต่อการฝ่าฝืนข้อกำหนดหรือกฎหมายในช่วงสถานการณ์วิกฤติโควิด”นายชัยวุฒิกล่าว
ทั้งนี้กระทรวงดิจิทัลฯและกองบัญชาการตำรวจนครบาลได้จัดตั้งศูนย์ประสานงานติดตามความเคลื่อนไหวสถานการณ์ชุมนุมโดยเฉพาะสื่อสังคมออนไลน์นอกจากติดตามแล้วก็จะสืบค้นถึงต้นโพสต์แม้จะเป็นอวตารก็จะหาตัวให้ได้เพื่อให้เจ้าหน้าที่ตำรวจนำไปดำเนินคดีต่อไป
“ที่สำคัญกลุ่มดารานักแสดงInfluencerเป็นบุคคลสาธารณะที่ประชาชนรักและศรัทธาขอความกรุณาอย่าใช้สิ่งเหล่านี้เคลื่อนไหวทางการเมืองโจมตีรัฐบาลเพราะสิ่งที่ทำเป็นการบิดเบือนข้อมูลเป็นการสร้างเฟคนิวส์ขึ้นในระบบโซเชียลมีเดียท่านพูดแต่ว่าทุกวันนี้มีคนตายเป็นจำนวนมากเพราะโควิดเนื่องจากวัคซีนไม่ดีเป็นความผิดของรัฐบาลแล้วมันจริงหรือไม่ขอให้อย่ามองเพียงด้านเดียวต้องนึกถึงสิ่งที่รัฐบาลได้ทำมาได้จัดหาวัคซีนมาอย่างดีตามมาตรฐานเทียบกับประเทศเพื่อนบ้านเราตอนนี้”นายชัยวุฒิกล่าว
ปัจจุบันหากมองภาพรวมในภูมิภาคอาเซียนประเทศไทยได้รับการฉีดวัคซีนเป็นอันดับ2ในภูมิภาคนี้ซึ่งช่วงวิกฤติที่ผ่านมาทุกภาคส่วนของประเทศไทยได้ช่วยเหลือกันอย่างเต็มที่เพื่อให้สถานการณ์การระบาดโควิด-19คลี่คลายให้เร็วที่สุดจึงจำเป็นจะต้องได้รับความร่วมมือและให้กำลังใจซึ่งกันและกันร่วมแรงร่วมใจกันต่อสู้กับภัยโควิดบนพื้นฐานความปลอดภัยและความรับผิดชอบต่อสังคมในสถานการณ์นี้
ทางด้านพล.ต.ต.ปิยะต๊ะวิชัยรองผู้บัญชาการตำรวจนครบาลกล่าวเพิ่มเติมว่าสำนักงานตำรวจแห่งชาติมีหน้าที่รักษาความสงบเรียบร้อยโดยรวมของประเทศจากการชุมนุมที่ผ่านมาทางกองบัญชาการตำรวจนครบาลได้มีการแจ้งเตือนประชาชนผู้ร่วมชุมนุมที่ผ่านมาหลายครั้งโดยแจ้งว่าผู้ที่มีการชักชวนเชิญชวนไม่ว่าด้วยประการหนึ่งประการใดผ่านสื่อต่างๆรวมทั้งสื่อโซเชียลจะเป็นความผิดตามพ.ร.ก.ฉุกเฉินฯและเป็นความผิดตามพ.ร.บ.คอมพิวเตอร์ฯอีกส่วนหนึ่งด้วย
รวมทั้งได้มีการประสานข้อมูลกับรมว.ดีอีเอสเพื่อดำเนินการพิจารณาดำเนินคดีกับผู้กระทำผิดทั้งหมดซึ่งที่ผ่านมาได้ประสานงานกับศูนย์ปราบปรามอาชญากรรมทางเทคโนโลยีสารสนเทศสำนักงานตำรวจแห่งชาติ(ศปอส.ตร.)และกองบัญชาการตำรวจสืบสวนสอบสวนอาชญากรรมทางเทคโนโลยี(บช.สอท.)อย่างใกล้ชิดเพื่อให้การปฏิบัติงานมีประสิทธิภาพ
“ขอย้ำเตือนอีกครั้งว่าการโพสต์เชิญชวนด้วยประการใดๆให้มีการร่วมกระทำผิดโดยเฉพาะการชุมนุมหรือการมั่วสุมในลักษณะที่เสี่ยงต่อการแพร่ระบาดของโรคโควิด-19เป็นความผิดทางกฎหมายผู้โพสต์ผู้เชิญชวนผู้ประกาศส่งต่อด้วยประการหนึ่งประการใดจะเป็นความผิดตามกฎหมายที่ได้กล่าวไปแล้ว”พล.ต.ต.ปิยะกล่าว
**********